open-index/open-wikipedia-markdown huggingface dataset:
Coworking

**Coworking** predstavuje štýl práce a podnikania vo flexibilnom kancelárskom prostredí spoločne využívanom viacerými pracovníkmi. Je to taktiež komunita nezávisle pracujúcich ľudí, ktorým spoločné priestory umožňujú stotožňovať sa s rovnakými hodnotami, skúsenosťami, nápadmi a profitovať zo synergického efektu, ktorý prináša sústredenie talentovaných pracovníkov na jednom mieste.

Vznik coworkingových centier je výsledkom hľadania stratégií, ako sa vyrovnať s rizikami a problémami nových, flexibilných štýlov práce. Niektoré coworkingové centrá boli založené internetovými podnikateľmi, ktorí hľadali alternatívu k práci z kaviarní alebo k izolácii spôsobenej prácou z domu. Počet coworkingových centier vzrástol k roku 2011 celosvetovo na viac ako 1 100 a má rastúci trend.

Medzi výhody coworkingu patrí pozitívny vplyv na psychiku a výkonnosť, pretože umožňuje nadviazať nové kontakty a vykonávať prácu v komunite podobne zmýšľajúcich ľudí ochotných podeliť sa o informácie, skúsenosti a rady. Rieši nevýhody práce v domácom prostredí, ktorá je charakteristická izoláciou, množstvom rušivých vplyvov, nízkou motiváciu, stratou sociálneho kontaktu a prerastaním práce do súkromia.

Najčastejšie coworking využívajú napríklad obchodníci, umelci, programátori, konzultanti, dizajnéri, makléri, agenti, malé a začínajúce firmy.

Priestory, ktoré coworkingové centrá ponúkajú svojim členom, sú pripravené k okamžitému použitiu a nevyžadujú žiadne počiatočné a investičné náklady. K základnej výbave každého pracovného miesta spravidla patrí stôl, kancelárska stolička, internetové pripojenie a k dispozícii býva sieťová tlačiareň a mítingové priestory.

Väčšina centier ponúka na výber viac druhov členstva, od prístupu 24 hodín denne a 7 dní v týždni, cez prístup iba v pracovné dni až po členstvá obmedzené na víkendy alebo prácu v noci. Minimálna dĺžka prenájmu pracovného miesta sa pohybuje od jedného dňa až po jeden mesiac. Priemerná cena mesačného členstva je na úrovni 195 $ v USA, 189 € v Európe, a 168 £ vo Veľkej Británii. Na Slovensku sa ceny mesačného členstva pohybujú od 60 do 190 €.

## Referencie

## Pozri aj
* práca na diaľku

## Iné projekty

## Externé odkazy
* Zoznam coworkingových priestorov na Slovensku na coworkingy.sk, remotely.sk, coworker.com

Kategória:Práca
Kategória:Kancelária
Kategória:Ekonomika spoločného využívania
Costa Concordia

**MS ''Costa Concordia*** () bola luxusná výletná loď triedy *Concordia* vlastnená a prevádzkovaná spoločnosťou [[Costa Cruises]], ktorá je dcérskou spoločnosťou [[Carnival Corporation & Plc]].

Bola postavená v lodenici [[Fincantieri]] v [[Terst]]e. Názov "concordia" bol vybraný ako vyjadrenie pre "nepretržitú harmóniu, jednotu a mier medzi [[Európa|Európskymi národmi]]".

Bola prvou loďou [[Lodná trieda|triedy]] *Concordia* a spolu s ďalšími *Costa Serena*, *Costa Pacifica*, *Costa Favolosa*, *Costa Fascinosa* a *Carnival Splendor* bola postavená pre [[Carnival Cruise Lines]]. *Costa Concordia* vstúpila do prevádzky v júli 2006 a bola jednou z najväčších [[loď|lodí]] postavených v Taliansku s [[hrubá tonáž|hrubou tonážou]] 114&nbsp;500 ton.

Dňa [[13. január]]a [[2012]] [[Nehoda lode Costa Concordia|narazila *Costa Concordia* na plytčinu]] a čiastočne klesla pri [[Tyrrhenské more|západnom pobreží]] ostrova [[Isola del Giglio]]. Z celkového počtu 4200 pasažierov a posádky na palube bolo 32 mŕtvych.

==Stavba a opis==
*Costa Concordia'' bola postavená talianskou spoločnosťou Fincantieri v jej lodenici Sestri Ponente v roku 2005 a spoločnosťou Costa Cruises bola predaná v roku 2006. Loď má celkovo 17 palúb. Pojme až 3000 cestujúcich, o ktorých sa stará 1100 členov posádky. Na palube sa nachádza 1500 kajút pre pasažierov, z toho 563 izieb a apartmány majú vlastný balkón. Pre pohodlie a zábavu cestujúcich slúži napríklad päť reštaurácií, 13 barov, štyri bazény, kúpele, športoviská, kino, divadlo, kasíno či diskotéka.

## Stroskotanie
vľavo|náhľad|Stroskotanie lode Costa Concordia dňa 13. januára 2012

Počas okružnej plavby po západnom Stredomorí dňa 13. januára 2012 okolo 21:45 miestneho času vyšla loď na plytčinu v blízkosti ostrova Isola del Giglio pri západnom pobreží Talianska, čím došlo k&nbsp;poškodeniu jej trupu. Posádka musela byť evakuovaná. Do lode sa otvorom dostala voda, začala sa nakláňať až kým dosadla na dno. Časť trupu a nadstavieb pritom vyčnieva nad hladinu. K 18. januáru bolo nájdených 12 mŕtvych a 20 nezvestných osôb. Neskôr bolo potvrdených 32 obetí.

## Referencie

## Iné projekty

## Externé odkazy
*Costa Concordia - Costa Cruises
*Posledná registrovaná stopa a rýchlosť na (Google Maps)

## Zdroj

Kategória:Talianske lode
Kategória:Lode z 2005
Kategória:Námorné katastrofy
Kategória:Výletné lode
Mudanya

náhľad|Tradičný dom yali
**Mudanya** (gr. *Mudania (čítaj Mudaňa)*, *Μουδανιά*) je mesto v Turecku, v historickom kraji Bitýnia, pri meste Bursa.

## Dejiny
Mudany bola založená ako grécka kolónia mesta Kolofón, pod menom *Myrleia*, v helenizme, pribrala meno *Apameia Myrleia*, podľa manželky kráľa Prusia I., Apameie. V 13. stor., počas európskej nadvlády nad Byzanciou križiaci volali mesto *Montagniac*. Tento názov sa následne pogréčtil na *Mudania (Mudaňa)*. Potom, čo Osmanskí Turci dobyli mesto, skomolili grécky názov na *Mudanya*. Mudania však ostala gréckym mestom, až do roku 1923 tu žili takmer výlučne Gréci. Miestne grécke obyvateľstvo bolo bohaté, stoja tu ich priestranné okrasné prímorské domy, tzv. štýl yalı. Po Grécko-tureckej výmene obyvateľov v roku 1923 Gréci odišli do Grécka, na polostrov Chalkidiki, kde založili nové mesto, Nea Mudania (*Nová Mudania*). V meste bola tiaž podpísaná listina o vzniku Turecka. V Mudanii sa následne usadilo grécky hovoriace moslimské obyvateľstvo z Kréty, gréčtna je preto aj dnes v meste rozšírená.

## Iné projekty

Kategória:Mestá v Turecku
Kategória:Staroveké Grécko
Snežný pluh

thumb|Snežný pluh šípového tvaru na vozidle Tatra 815
thumb|Kĺbový pluhový systém v štáte Missouri v USA
thumb|Snežný pluh odhŕňa snehové záveje v Saltfjell v Nórsku
[thumb|Železničný pluh spoločnosti [Österreichische Bundesbahnen na trati Arlbergbahn v stanici Schnann]]

**Snežný pluh** je zariadenie určené na montáž na vozidlo, ktoré slúži na odhŕňanie snehu z vonkajších povrchov, predovšetkým z povrchu chodníkov, vozoviek či koľají. Termínom sú označované aj vozidlá zimnej údržby, obzvlášť v oblastiach, kde je pravidelne veľké množstvo snehu. Snežnými pluhmi môžu byť vybavené aj koľajové vozidlá pre údržbu železničných tratí. Tvar a náklon snežného pluhu je prispôsobený tak, aby sneh odhŕňal na príslušnú časť vozovky.

Novšie technológie dovoľujú použitie kĺbových pluhových systémov, ktoré dokážu odhrnúť viac pruhov rýchlostnej komunikácie zároveň; medzi jurisdikcie, ktoré prijali túto technológiu patria Ontário v Kanade spolu s Minnesotou a Missouri v USA.

## História
Prvé snežné pluhy boli konštruované z dreva a boli ťahané koňmi. S príchodom automobilov za začala mechanizácia snežných pluhov.

V roku 1911 vytvoril prvý moderný snežný pluh David I. Munson, skonštruovaním montážneho mechanizmu na vozidlo. V roku 1923 skonštruovali nórski bratia Hans a Even Øveraasen pluh za automobil a ich vynález je dodnes považovaný za počiatok presadzovania snežných pluhov v zimnej údržbe. V USA založil v meste Clayton v roku 1920 Carl Frink spoločnosť na výrobu snežných pluhov Frink Snowplows, dnes Frink-America, ktorá bola prvou spoločnosťou vyrábajúcou snežné pluhy na svete.

## Referencie

## Iné projekty

Kategória:Sneh
Kategória:Údržba dopravných stavieb
Mier (Prešov)

**Sídlisko Mier** je sídlisko v Prešove, nachádzajúce sa severne od centra mesta. Administratívne spadá pod Územný obvod č. 3. Leží medzi hlavnými dopravnými ťahmi, a to medzi Duklianskou ulicou (smer Vranov nad Topľou) a Sabinovskou ulicou, ktorej časť cez neho aj prechádza. Na 7 uliciach Sídliska Mier žije okolo 3 350 ľudí. Sídlisko bolo vybudované v 70-tych rokoch 20. storočia, spolu s hotelom Šariš a SPŠ strojníckou. Tejto výstavbe padlo za obeť množstvo historických domov na Sabinovskej ulici vrátane prešovského žrebčinca, ktorý v súčasnosti pripomína pamätník na Sabinovskej ulici. Čo sa týka občianskej vybavenosti, je tu množstvo obchodných jednotiek, lekáreň, pošta a viacero potravín, ktoré sa nachádzajú na prízemí panelových domov na Sabinovskej ulici. Na Sabinovskej ulici sa nachádza aj Dom nábytku. Na sídlisku sa nachádza materská škola Sabinka, Katolícka základná škola a gymnázium sv. Mikuláša a základná škola pre nepočujúcich. Na Veselej ulici sa nachádza zariadenie pre seniorov Náruč. V bezprostrednej blízkosti sídliska sa nachádza SPŠ strojnícka a hotel Šariš. Na Björnsonovej ulici v blízkosti sídliska sa nachádza novostavba futbalového štadióna Futbal Tatran Aréna, ktorý bol dokončený na jar 2025 a je jedným z dejísk Majstrovstiev Európy vo futbale hráčov do 21 rokov.
Obslužnosť mestskej hrimadnej dopravy zabezpečujú trolejbusové linky 2, 5 a 5D, autobusové linky 14, 16, 22, 39, 43, 44, 45 a nočná linka N2.
náhľad|Pohľad z Murárskej ulice
**Ulice**
* Časť Sabinovskej
* Kotrádova
* Murárska
* Údenárska
* Veselá
* Majakovského
* Wolkerova

## Iné projekty

Kategória:Sídliská na Slovensku
Kategória:Prešovské sídliská
Ľudovít Francúzsky (1682 – 1712)

**Ľudovít Francúzsky** (* 6. august 1682, Versailles, Francúzske kráľovstvo – † 18. február 1712, Marly-le-Roi, Francúzske kráľovstvo) bol francúzsky dauphin           a burgundský vojvoda.

## Pôvod a život
Ľudovít bol najstarším synom následníka francúzskeho trónu a to Ľudovíta, veľkého Dauphina a jeho manželky, bavorskej princeznej, Márie Anny. Jeho bratom bol neskorší španielsky kráľ menom Filip V.

Vojvoda bol zároveň najstarším vnukom francúzskeho kráľa Ľudovíta XIV. V detskom veku sa prejavoval ako tvrdohlavý a prchký. Zásluhou jeho vychovávateľa, Françoisa Fénelona, bol natoľko naučený, aby mohol byť doslova nádejou pre francúzsku monarchia. Fénelon pre neho napísal slávny román *Les aventures de Télémaque*.

Zásluhou tejto skutočne kvalitnej intelektuálnej a emocionálnej výchovy bol mladý burgundský vojvoda čoskoro veľmi inteligentný a politicky nadaný. Svojimi zručnosťami a záujmami prevyšoval vraj svojho otca, Veľkého Dauphina, ako aj syna, neskoršieho kráľa Ľudovíta XV.

Jeho smrť na osýpky (resp. šarlach, tu nie sú historici jednotní) bola pre francúzsku monarchiu veľkou stratou. Obeťami smrtiacej epidémie v roku 1712 boli takisto manželka Mária Adela Savojská a syn Ľudovít Bretónsky (* 1707). Keďže otec burgundského vojvodu, Veľký Dauphin,  zomrel už v roku 1711, následníkom trónu a kráľom sa stal syn burgundského vojvodu a to presnejšie Ľudovít (* 1710 - †1774).

## Manželstvo a potomkovia
Ľudovít Burgundský sa oženil dňa 7. decembra roku 1697 s princeznou Máriou Adelou Savojskou. V skutočnosti bola jeho sesternicou z druhého kolena a to práve cez ich starých otcov (Karola Emanuela II. Savojského a Filipa I. Orleánskeho) a súčasne tretieho kolena cez ich prastaré matky (savojskú vojvodkyňu Kristínu Máriu Bourbonskú a anglickú kráľovnú Henrietu Máriu Bourbonskú). Narodili sa im traja synovia:
* Louis (* 25. jún 1704 – † 13. apríl 1705)
* Louis (* 8. január 1707 – † 8. marec 1712)
* Ľudovít XV. (* 15. február 1710 – † 10. máj 1774) ∞ 1725 Mária Leszczyńska (* 1703 – † 1768)

## Genealógia

## Literatúra
* Henri Druon: *Le duc de Bourgogne et ses frères* (= *Histoire de l’éducation des princes dans la maison des Bourbons de France*, Bd. 2), Paris 1897.
* Jules Michelet: *Louis XIV et le Duc de Bourgogne* (*Histoire de France*, Bd. 16), Paris 1879.

## Iné projekty

## Zdroj
* 

Kategória:Bourbonovci
Kategória:Princovia
Kategória:Následníci trónu
Kategória:Osobnosti z Versailles
Kategória:Pochovaní v bazilike Saint-Denis
Leopold I. (Lotrinsko)

**Leopold I.**, zvaný „*Dobrý*“, (* 11. september 1679, Innsbruck, Habsburská monarchia – † 27. marec 1729, Lunéville, Francúzske kráľovstvo) bol lotrinský vojvoda (1690 až 1729) a otec cisára rímsko-nemeckej ríše Františka I. Štefana, manžela Márie Terézie.

## Životopis
Narodil sa dcére cisára Ferdinanda III., Eleonóre Márii a lotrinskému vojvodovi Karolovi V. V roku 1722 dostal od cisára Karola VI. lénom Tešínske kniežatstvo.

## Deti
Dňa 13. októbra roku 1698 sa vo Fontainebleau oženil s francúzskou princeznou Alžbetou Charlottou, ktorá bola dcérou vojvodu Filipa I. a jeho druhej manželky Alžbety Šarloty Falckej.
* Leopold (* 26. august 1699† 2. apríl 1700)
* Alžbeta Šarlota (* 21. október 1700† 4. máj 1711)
* Lujza Kristína (* 13. november 1701† 18. november 1701)
* Mária Gabriela Šarlota (* 30. december 1702† 11. máj 1711)
* Ľudovít (* 28. január 1704† 10. máj 1711)
* Jozefína Gabriela (* 16. február 1705† 25. marec 1708)
* Gabriela Lujza (* 4. marec 1706† 13. jún 1710)
* Leopold Klement Karol (* 25. apríl 1707† 4. jún 1723)
* František I. Štefan (* 8. december 1708† 18. august 1765) ∞ 1736 arcivojvodkyňa Mária Terézia (* 1717† 1780)
* Eleonóra (* 4. jún 1710† 28. júl 1710)
* Alžbeta Terézia (* 15. október 1711† 3. júl 1741) ∞ 1737 sardínsko-piemontský kráľ Karol Emanuel III. (* 1701† 1773)
* Karol Alexander (* 12. december 1712† 4. júl 1780) ∞ 1744 arcivojvodkyňa Mária Anna Habsburská  (* 1718† 1744), sestra Márie Terézie
* Anna Šarlota (* 17. máj 1714† 7. november 1773), opátka v Essene

## Rodokmeň a predkovia

## Zdroj

Kategória:Lotrinskí vojvodovia
Kategória:Lotrinská dynastia
Kategória:Osobnosti z Innsbrucku
Kategória:Nositelia Rádu zlatého rúna
Ľudovít Ferdinand Francúzsky

**Ľudovít Ferdinand** (* 4. september 1729, Versailles, Francúzsko – † 20. december 1765, Fontainebleau) bol francúzsky dauphin.

## Životopis
Narodil sa ako dlho očakávaný následník Ľudovítovi XV. a Márii Leszczyńskej po troch dcérach.
Nebol veľmi pôvabný, ale vzdelaný a dobre vychovaný so zmyslom pre morálku. Uprednostňoval diskusie pred poľovačkami a zábavami. Podporoval jezuitov, jeho sestry ho považovali za ideálneho kresťanského princa. 
Hoci ho jeho otec držal mimo politiky, stál v centre kresťanskej strany dúfajúcej, že po jeho nástupe na trón vzrastie ich moc. Ľudovít Ferdinand však zomrel na tuberkulózu ešte pred svojim otcom a následníkom trónu a kráľom sa stal jeho syn Ľudovít August.

## Manželstvá a deti
23. februára 1745 sa oženil so svojou sesternicou Máriou Teréziou Španielskou (* 1726 – † 1746), dcérou Filipa V. Mária Terézia zomrela tri dni po narodení jedinej dcéry:
* Marie-Thérèse (* 19. júl 1746 – 27. apríl 1748)

9. februára 1747 sa stala jeho druhou manželkou Mária Jozefa Saská (* 1731 – † 1767), dcéra poľského kráľa Augusta III. Saského a Márie Jozefy Habsburskej. V šťastnom manželstve sa narodilo osem detí:
* Marie-Zéphyrine (* 26. august 1750 – † 2. september 1755)
* Louis Joseph (* 13. september 1751 – † 22. marec 1761)
* Xavier Marie (* 8. september 1753 – † 22. február 1754)
* Ľudovít August (* 23. august 1754 – † 21. január 1793) ∞ 1770 arcivojvodkyňa Mária Antoinetta (* 1755 – † 1793), dcéra Márie Terézie
* Ľudovít Stanislav (* 17. november 1755 – † 16. september 1824) ∞ 1771 sardínska princezná Mária Jozefína Savojská (* 1753 – † 1810)
* Karol Filip (* 9. október 1757 – † 6. november 1836) ∞ 1773 sardínska princezná Mária Terézia Savojská (* 1756 – † 1805)
* Mária Klotilda (* 23. september 1759 – † 7. marec 1802) ∞ 1775 sardínsky kráľ Karol Emanuel II. (* 1751 – † 1819)
* Alžbeta Filipína (* 3. máj 1764 – † 10. máj 1794)

## Genealógia

## Iné projekty

## Zdroj
* 

Kategória:Bourbonovci
Kategória:Následníci trónu
Kategória:Princovia
Kategória:Nositelia Rádu zlatého rúna
Kategória:Osobnosti z Versailles
Kategória:Úmrtia na tuberkulózu
Kategória:Pochovaní v bazilike Saint-Denis
Kategória:Nositelia španielskeho Rádu zlatého rúna
Poľská autokefálna pravoslávna cirkev

**Poľská autokefálna pravoslávna cirkev** je jedna z autokefálnych pravoslávnych cirkví. Jej najvyšším predstaviteľom je arcibiskup Varšavy a metropolita celého Poľska.

Cirkev pôsobí na teritóriu Poľska ale aj v Brazílii. Má okolo 600 tisíc veriacich.

Poľská pravoslávna cirkev vznikla v roku 1924 keď ju uznal konštantínopolský patriarcha. Po 2. svetovej vojne sa veľká časť jej územia stala súčasťou Ruskej pravoslávnej cirkvi. V r. 1948 dostala cirkev autokefalitu.

## Externé odkazy
* Prawosławie w Polsce. Oficjalna Strona PAKP – oficiálna stránka

Kategória:Pravoslávne cirkvi
Gruzínska apoštolská autokefálna pravoslávna cirkev

**Gruzínska apoštolská autokefálna pravoslávna cirkev** je jedna z autokefálnych pravoslávnych cirkví. Jej najvyšším predstaviteľom je katolikos-patriarcha celého Gruzínska.

Cirkev pôsobí na teritóriu Gruzínska a má okolo 3,5 milióna veriacich.

Podľa tradície ohlasoval evanjelium na území dnešného Gruzínska už apoštol Andrej Prvopovolaný. Pravoslávie bolo štátnym náboženstvom Gruzínska už od 4. storočia. Od 5. storočia bola cirkev autokefálnou.

Autokefálny status tejto cirkvi bol zrušený ruskými úradmi v roku 1811. Nezávislosť gruzínskej cirkvi bola znovu vyhlásená gruzínskymi biskupmi v roku 1917. Ruská pravoslávna cirkev ju však uznala až v roku 1943 a konštantínopolský patriarchát až v roku 1990.

## Externé odkazy
* Stránka cirkvi

Kategória:Pravoslávne cirkvi
Majstrovstvá Európy v hádzanej mužov 2006

**Majstrovstvá Európy v hádzanej mužov 2006** bol v poradí 8. turnaj majstrovstiev Európy v hádzanej mužov, ktoré organizuje Európska hádzanárska federácia (EHF). Konal sa v piatich švajčiarskych mestách: Zürich, Bazilej, St. Gallen, Bern a Sursee, v dňoch od 26. januára5. februára 2006, za účasti 16 tímov. Nováčikom turnaja bolo družstvo . Titul získalo , ktoré vo finálovom stretnutí zvíťazilo nad .

Tieto majstrovstvá slúžili zároveň ako kvalifikácia európskych družstiev na Majstrovstvá sveta 2005, ktoré organizovalo Tunisko. Kvalifikovali sa na ne 3 najlepšie družstvá.

Európsky hádzanársky turnaj zaznamenal dovtedajší vysielateľský rekord, keď 707 hodín celkového vysielacieho pokrytia sledovalo vyše 760 miliónov divákov.

## Kvalifikácia

## Arény

## Výsledky
### Základné skupiny
#### Skupina A

#### Skupina B

#### Skupina C

#### Skupina D

### Nadstavbové skupiny
#### Skupina I

#### Skupina II

### Play-off
#### Stretnutie o 5. miesto

#### Semifinále

#### Stretnutie o 3. miesto

#### Finále

## Konečné poradie

## Referencie

## Externé odkazy
* Oficiálna stránka ME 2006 *archive.org* 
* Oficiálna stránka Európskej hádzanárskej federácie 
* Oficiálna stránka Švajčiarskeho hádzanárského zväzu /
* 

## Zdroje
* ME 2006 na stránke Európskej hádzanárskej federácie 
* ME 2006 na stránke ehf-euro.com *archive.org* 
* ME 2006 na stránke todor66.com 
* ME 2006 na stránke the-sports.org  
* ME 2006 na stránke klubu THW Kiel  

Kategória:Hádzaná v 2006
Kategória:Majstrovstvá Európy v hádzanej mužov
Hádzaná
Kategória:2006 vo Švajčiarsku
Kategória:Športové podujatia v Zürichu
Kategória:Šport v St. Gallene
Kategória:Šport v Berne
Kategória:Športové podujatia v Bazileji
Mali Lošinj

**Mali Lošinj** () je hlavné mesto chorvátskeho ostrova Lošinj. Nachádza sa v centrálnej časti ostrova.

Samosprávna oblasť mesta zahŕňa 14 osád a má 8 388 obyvateľov, z toho mesto samotné 6 296 obyvateľov (2001). 

*Osady mesta a počet obyvateľov:* Mali Lošinj 6 296, Veli Lošinj 917, Nerezine 371, Susak 188, Ćunski 150, Ilovik 104, Unije 90, Osor 73, Belej 64, Punta Križa 61, Sveti Jakov 37, Ustrine 27, Vele Srakane 8, Male Srakane 2 

## Iné projekty

## Externé odkazy
* Oficiálna stránka mesta

Kategória:Mestá v Chorvátsku
Kategória:Prímorské letoviská v Chorvátsku
Kategória:Sídla v Prímorsko-gorskokotarskej župe
Babia hora (rozlišovacia stránka)

**Babia hora** môže byť:

* vrch:
** v Oravských Beskydoch (), pozri Babia hora
** v Považskom Inovci ()

* podcelok Oravských Beskýd, pozri Babia hora (geomorfologický podcelok)
* chránené územie v Poľsku, pozri Babiogórski Park Narodowy
Afroman

**Joseph Edgar Foreman** (* 29. júl 1974, Palmdale, Kalifornia, USA), viac známy ako **Afroman**, je americký rapper, známy vďaka svojím singlom „Because I Got High“ a „Crazy Rap“. Afroman bol nominovaný na cenu Grammy v roku 2002. Dodnes vydal 11 štúdiových albumov, 2 kompilácie a 2 single.

## Diskografia

* 1998: *[[My Fro-losophy]]*
* 2000: *[[Because I Got High (album)|Because I Got High]]*
* 2000: *[[Sell Your Dope]]*
* 2001: *[[The Good Times]]*
* 2004: *[[Afroholic… The Even Better Times]]*
* 2004: *[[Jobe Bells]]*
* 2004: *[[4R0:20]]*
* 2004: *[[The Hungry Hustlerz: Starvation Is Motivation]]*
* 2006: *[[Drunk ’n’ High]]*
* 2006: *[[A Colt 45 Christmas]]*
* 2008: *[[Waiting to Inhale]]*
* 2008: *[[Greatest Hitz Live]]*
* 2009: **
* 2010: *[[Afro D-Z-A-C-C]]*

## Referencie

## Externé odkazy
* 
* 
* 

## Zdroj

Kategória:Reperi USA
Kategória:Hiphopoví bubeníci USA
Kategória:Hiphopoví gitaristi USA
Kategória:Hiphopoví basgitaristi USA
Kategória:Hiphopoví speváci USA
Kategória:Reperi afroamerického pôvodu
Kategória:Gitaristi afroamerického pôvodu
Kategória:Speváci afroamerického pôvodu
Kategória:Osobnosti USA afroamerického pôvodu
Kategória:Osobnosti z Kalifornie
Nazareth

**Nazareth** je belgická obec vo Flámskom regióne v provincii Východné Flámsko.

## Obyvateľstvo
Obec má približne 11 252 obyvateľov (2011).

## Časti obce
Od 1. januára 1977 obec Nazareth pozostáva z týchto častí (bývalých obcí):
* Nazareth
* Eke

## Referencie


## Iné projekty

## Externé odkazy
* Oficiálna stránka

Kategória:Obce vo Východnom Flámsku
Kategória:Sídla na Šelde
Zoznam literárnych článkov/?

Tento index bol automaticky vygenerovaný podľa tejto kategorizácie. Obsahuje **2** články. Aby sa nové články zobrazili v tomto indexe, musia byť zaradené aspoň do jednej z vymenovaných kategórii. Nové a upravené kategórie sa zohľadnia pri nasledujúcom generovaní.

## ?e
'Ebdúlla Gorán

## ?s
…si pořádně zařádit

Kategória:Zoznamy literárnych článkov
Prechodový multiplex

**Prechodový multiplex** alebo **prvý multiplex** bol multiplex na Slovensku, ktorý slúžil na vysielanie televíznych programov pomocou DVB-T počas obdobia prechodu na digitálne vysielanie. Spustený bol v roku 2009. Posledné vysielače boli vypnuté 27. júla 2011.

## Programy
Obsahoval nasledujúce programy (len TV stanice):
* Jednotka
* Dvojka
* TV Markíza
* TV JOJ

Príležitostne bola v tomto multiplexe aj Trojka.

Tento multiplex neobsahoval žiadne rozhlasové stanice.

## Parametre
Multiplex vysielal v MPEG-2 a s vertikálnou polarizáciou.

## Referencie

## Pozri aj
* Televízne digitálne pozemské vysielanie
* Zoznam vysielačov na Slovensku

Kategória:Telekomunikácie
1. multiplex

**1. multiplex** je multiplex na Slovensku, ktorý slúži na vysielanie komerčných rozhlasových a televíznych programov pomocou DVB-T a DVB-T2. Bol spustený koncom marca 2013. V polovici apríla 2013 bola v multiplexe sprístupnená televízia TV WAU a 24. apríla 2013 bola ponuka rozšírená o televízie Dajto a Fooor. V období od 9. do 19. mája 2013 (počas Majstrovstiev sveta v ľadovom hokeji) bola súčasťou multiplexu aj Dvojka HD. Aktuálne sú v ponuke tohto multiplexu stanice uvedené nižšie. Vysiela v kodeku DVB-T2 H.264 a HEVC. 

## Programové zloženie
### TV stanice

### Rozhlasové okruhy
* Rádio Slovensko
* Rádio Regina (BA, BB, KE)
* Rádio Devín
* Rádio _FM
* Rádio Patria 
* Rádio Litera
* Rádio Junior
* Radio Slovakia International
* Rádio Pyramída
### Dáta
* RDS

## Parametre
Vysielanie tohto multiplexu šíri 24 vysielačov. Vysielanie pokrýva okolo 80% domácností na Slovensku. Pre príjem staníc multiplexu pôvodne stačil prijímač s podporou MPEG-2, no od leta 2019 došlo k postupnému prelaďovaniu viacerých vysielačov a zmene štandardu na DVB-T2 (MPEG-4/HEVC). V jesenných mesiacoch 2016 sa pokrytie multiplexu rozšírilo o lokality Trenčín, Snina, Rožňava, Kráľovský Chlmec, Detva, Bralová skala a Považská Bystrica.

## Vysielače

*Aktualizované 6. septembra 2020

## Pozri aj
* Televízne digitálne pozemské vysielanie
* Zoznam vysielačov na Slovensku
* DVB-T na Slovensku
* Plustelka

## Referencie

Kategória:Telekomunikácie
Jean-François Clervoy

**Jean-François Clervoy** (* 19. november 1958, Longeville-lès-Metz, Francúzsko) je francúzsky inžinier a astronaut ESA a CNES. Zúčastnil sa troch letov do vesmíru, kde strávil 28 dní. Dnes je zapojený do projektu Automated Transfer Vehicle Európskej vesmírnej agentúry.

## Externé odkazy
* Biografia na stránkach NASA 
* Biografia na stránkach Spacefacts 

Kategória:Narodenia v 1958
Kategória:Astronauti ESA
Kategória:Francúzski kozmonauti
Kategória:Absolventi École Polytechnique
Siamosaurus

**Siamosaurus** bol rod mäsožravého dinosaura (teropóda), žijúceho v období spodnej kriedy na území dnešného Thajska. Presná veľkosť tohto živočícha nie je známa, ale odhaduje sa, že dorastal do dĺžky až 9 metrov. Typový a zároveň jediný druh, **Siamosaurus suteethorni**, bol formálne opísaný Buffetautom a Ingavatom v roku 1986. O tomto kriedovom mäsožravcovi sa vie len veľmi málo, keďže je známy len podľa niekoľkých zubov, pripomínajúcich zuby Spinosaura.

## Habitat
Analýza izotopu kyslíka (Romain Amiot *et al.*, 2010) zubu Siamosaura ukázala pravdepodobný sklon k vodnému spôsobu života. Pomery izotopu zo zubnej skloviny Siamosaura a ďalších spinosauridov (Spinosaurus, Baryonyx a Irritator), boli podrobené porovnánaniu s izotopovým zložením súčasných dravcov, korytnačiek a krokodílov. Podľa štúdii bol pomer izotopu kyslíka bližšie k tým, aké majú súčasné korytnačky a krokodíly a podľa autorov si Siamosaurus mohol vyberať medzi pozemnými a vodnými biotopami, kde sa delil o potravu s veľkými krokodílmi, resp. ďalšími veľkými mäsožravcami.

## Referencie

## Externé odkazy
* 

Kategória:Spinosauridae
Kategória:Kriedové dinosaury
Kategória:Dinosaury z Ázie
2. multiplex

**2. multiplex** alebo **Komerčný multiplex** je multiplex na Slovensku, ktorý slúži na vysielanie komerčných rozhlasových a televíznych programov pomocou DVB-T. Do apríla 2013 boli v multiplexe prístupné televízie JOJ, Plus, Markíza a Doma. 24. apríla 2013 bola ponuka rozšírená o televíziu TA3. Od 1. januára 2017 bolo ukončené vysielanie všetkých programov televízie Markíza, ktorú nahradila televízia Barrandov Family. Na príjem všetkých staníc  z tohto multiplexu potrebujete prijímač s podporou DVB-T2, HEVC, H.264, pretože stanice TA3 a Sport 2 vysielajú v najnovšom štandarte, no pre príjem staníc TV JOJ, Plus, WAU vám stačí základný prijímač. Aktuálne stanice vysielajúce v tomto MUX-e nájdete v nižšie uvedenom zozname.

## Programové zloženie
Obsahuje nasledujúce programy:

**TV stanice:*

*V súčasnosti neobsahuje žiadne rozhlasové stanice. 

## Parametre
V tomto multiplexe sa používa kódovanie videa MPEG-2, HEVC a H.264 a kódovanie zvuku MPEG a AAC a funguje tu aj služba EPG. Multiplex pokrýva územie Slovenska prostredníctvom 37 vysielačov a 25 dokrývačov. 

## Vysielače

* Aktualizované 7. septembra 2020

## Pozri aj
* Televízne digitálne pozemské vysielanie
* Zoznam vysielačov na Slovensku
* DVB-T na Slovensku

## Referencie

Kategória:Telekomunikácie
3. multiplex

**3. multiplex** alebo **Verejnoprávny multiplex** je multiplex na Slovensku, ktorý slúži na vysielanie verejnoprávnych televíznych programov pomocou DVB-T. 

## Parametre
V tomto multiplexe sa používa kódovanie videa H.264, kódovanie zvuku MPEG a funguje tu aj služba EPG. V tomto multiplexe po konci Trojky SD sa presunula z 1. multiplexu Dvojka HD do tohto multiplexu a na pozícii Trojky bol na krátky čas po definitívnom ukončení vysielania (Trojka totiž prestala vysielať prvý krát 28. februára z dôvodu mimoriadnej situácie na Ukrajine, kde na jej pozícii vysielala RTVS 24 až do 9. júna, kedy začala znova vysielať na novej pozícii, a tak vysielala aj 24-ka, aj Trojka) oznam o ukončení vysielania. Multiplex pokrýva takmer celé územie Slovenska a jeho vysielanie šíri 39 vysielačov a 25 dokrývačov.

## Programy
Obsahuje nasledujúce televízne programy Rozhlasu a televízie Slovenska:

## Vysielače

* Aktualizované 7. septembra 2020

## Referencie

## Pozri aj
* Televízne digitálne pozemské vysielanie
* Zoznam vysielačov na Slovensku

Kategória:Telekomunikácie
Salinas Valley

náhľad|Salinas Valley pri meste Marina
**Salinas Valley** alebo **Údolie Salinas** (číta sa:,*Selines Valy*´´) je údolie južne od San Francisca v americkej Kalifornii.

## Geografia
Rozloha Salinas Valley je  juhovýchodne od Salinas po King City. Meno dostalo podľa teranu Salinian Block, v ktorom sa aj nachádza. Mestá a obývané miesta zahŕňajú: Bradley, Castroville, Chualar, Gonzales, Greenfield, Jolon, King City, Lockwood, Salinas, San Ardo, San Lucas, Soledad a Spreckels. Nachádza sa medzi dvoma horskými pásmami Galiban a Santa Lucia, ktoré tvoria hranicu so Salinas Valley na východe a západe.

## Poľnohospodárstvo
Poľnohospodárstvo dominuje ekonomike Salinas Valley. Niektorí ľudia nazývajú Salinas Valley „Šalátová misa sveta“ pre produkciu šalátov, brokolice, papriky a radu ďalších plodín. Klíma je tiež ideálna pre pestovanie kvetín a vinohrady.

Kategória:Geografia Kalifornie
Sainte-Maxime

**Sainte-Maxime** (v provensalskej okcitánčine „Santa Maxima“ podľa klasickej normy a „Santo Massimo“ podľa mistrálskej normy) je francúzska obec v departemente Var a regióne Provence-Alpes-Côte d’Azur. Mimo sezóny má mesto 12 275 stálych obyvateľov, počas letnej turistickej sezóny 60 000. V centre obce sa nachádza nehnuteľnosť vo vlastníctve švédskej kráľovskej rodiny – villa Mirage. 

## Poloha
Obec má rozlohu . Najvyšší bod je položený  a najnižší bod 

## Zemepisná poloha
Obec leží na brehu mora, na severnom brehu zálivu Saint-Tropez. Pred mistrálom je chránená kopcami masívu Massif des Maures a situovaná smerom na juh. Malá rieka Préconil preteká východnou časťou obce a vlieva sa do mora.

## Známe osobnosti

## Partnerské mestá
*  Neuenbürg Nemecko
*  Bellport USA
*  Anderlecht Belgicko

## Obyvateľstvo
Počet obyvateľov obce je  ().

Nasledujúci graf zobrazuje vývoj počtu obyvateľov v obci.

## Referencie

* 

## Pozri aj
*Zoznam obcí departementu Var

## Iné projekty

Kategória:Obce v departemente Var
Etta James

**Etta James** narodená ako **Jamesetta Hawkins** (* 25. január 1938, Los Angeles, Kalifornia, USA – † 20. január 2012, Riverside, Kalifornia, USA) bola americká speváčka. Rozsah jej hudobných žánrov bol veľmi rozmanitý, ako rhythm and blues, soul, rock and roll, blues, gospel a džez. Svoju kariéru začala uprostred 50. rokov a slávnou sa stala hitmi „Dance With Me, Henry“, „At Last“, „Tell Mama“ a „I’d Rather Go Blind“, pre ktoré napísala aj texty. Čelila mnohým osobným problémom, vrátane drogovej závislosti. 

Je považovaná za tvorkyňu premostenia medzery medzi rhythm & blues a rock and rollom, a je držiteľkou 6 cien Grammy a 17 cien Blues Music Award. V roku 1993 bola uvedená do Rock and Roll Hall of Fame, v roku 2001 do Blues Hall of Fame a v rokoch 1999 a 2008 do Grammy Hall of Fame. Časopis *[[Rolling Stone]]* zaradil Ettu James na 22. miesto v zozname 100 Greatest Singers of All Time a na 62. miesto v zozname 100 Greatest Artists.

## Choroba a smrť
Ettu James hospitalizovali v januári 2010 kvôli infekcii spôsobenej meticilín-rezistentným zlatým stafylokokom. Počas hospitalizácie jej bola v roku 2008 diagnostikovaná Alzheimerova choroba.

Začiatkom roku 2011 jej bola diagnostikovaná leukémia, na ktorú dňa 20. januára 2012 zomrela, a to iba 5 dní pred jej 74. narodeninami, v nemocnici Riverside Community Hospital v Riverside v Kalifornii.

## Diskografia

;Albumy
* 1963 : *Etta James Rocks The House*
* 1978 : *Deep in the Night*, Warner
* 1989 : *Seven Year Itch*, Island
* 1990 : *Stickin’ To My Guns*, Island
* 1994 : *Mystery Lady* (Songs of Billie Holiday), RCA
* 1994 : *Live from San Francisco*, RCA
* 1995 : *Time After Time*, RCA
* 1996 : *Love’s Been Rough On Me*, RCA
* 1998 : *Life, Love & The Blues*, RCA
* 1999 : *Heart of a Woman*, RCA
* 2000 : *Matriarch Of The Blues*, RCA
* 2001 : *Blue Gardenia*, RCA
* 2002 : *Burnin’ Down The House*, RCA
* 2003 : *Let’s Roll*, RCA
* 2004 : *Blues to the Bone*, RCA
* 2006 : *All The Way*, RCA
* 2011 : *Who’s Blue? : Rare Chess Recordings Of The 60s And 70s* (Kompilácia), Kent

## Referencie

## Iné projekty

## Externé odkazy
*Etta James Biografia
*Best Etta James Album 
*Best Etta James Song 

Kategória:Bluesové speváčky USA
Kategória:Džezové speváčky USA
Kategória:Gospelové speváčky USA
Kategória:R&B speváčky USA
Kategória:Rockové speváčky USA
Kategória:Soulové speváčky USA
Kategória:Držitelia ceny Grammy
Kategória:Blues Hall of Fame
Kategória:Rock and Roll Hall of Fame
Kategória:Rockabilly Hall of Fame
Kategória:Speváčky afroamerického pôvodu
Kategória:Džezoví hudobníci afroamerického pôvodu
Kategória:Osobnosti USA afroamerického pôvodu
Kategória:Úmrtia na leukémiu
Kategória:Osobnosti z Los Angeles
Mikroevolúcia

**Mikroevolúcia** je variácia existujúcich biologických orgánov a štruktúr v rámci vymedzených hraníc zložitosti, resp. kategória evolúcie zahrňujúca zmeny malého rozsahu. Je komplementárnym termínom k makroevolúcii. Vo všeobecnosti sa má za to, že tento termín po prvýkrát použil sovietsky biológ a genetik Jurij Filipčenko (po rus. Юрий А. Филипченко) v r.1927: *"Moderná genetika nepochybne reprezentuje závoj evolúcie jordánskych a [[Vedecká klasifikácia#Klasifikácia podľa Linného|Linnéovských]] biotypov (mikroevolúciu) na rozdiel od vyšších systematických skupín (makroevolúcia), ktoré boli po dlhý čas stále v centre pozornosti. To slúži na podčiarknutie vyššie uvedených úvah o absencii akéhokoľvek vnútorného prepojenia medzi genetikou a evolučnou doktrínou, ktorá sa predovšetkým zaoberá makroevolúciou."* 
V opozícii k tomuto názoru stál Dobzhansky, podľa ktorého makro- a mikroevolúcia sú navzájom neoddeliteľné: *"Zdá sa že skúsenosť nám ukazuje, že neexistuje spôsob akým by bolo možné rozumieť mechanizmom makroevolučných zmien. Ich pozorovanie si vyžadujú časové obdobia v geologickom rozsahu nad rámec možností jednotlivca limitovaného dĺžkou ľudského života, ktorého chápanie je tak limitované len na mechanizmy mikroevolúcie."*

Prívrženci gradualistickej teórie evolúcie zastávajú názor, že mikroevolúcia v dostatočne dlhom časovom priebehu nakoniec vedie k makroevolučným zmenám.

## Referencie

Kategória:Evolúcia
Jurij Alexandrovič Filipčenko

**Jurij Alexandrovič Filipčenko** (rus. *Юрий Александрович Филипченко*) (* 1. (13.) február 1882, Zlyň, Bolchovský kraj, Oriolská gubernia, Ruská ríša – † 19. máj 1930, Leningrad, ZSSR) bol sovietsky biológ a genetik, ktorý uviedol do evolučnej vedy pojmy *[[mikroevolúcia]]* a *[[makroevolúcia]]*. Bol učiteľom T. Dobzhanského. Hoci on sám bol prívržencom progresívnej evolúcie resp. ortogenézy, bol jeden z prvých vedcov, ktorí včlenili do evolučnej teórie Mendelove zákony, a tak výrazne ovplyvnili tzv. Modernú evolučnú syntézu.

Založil genetické laboratórium v Leningrade, v ktorom sa prevádzal experimentálny výskum s *[[Octová muška|octovými muškami]]*. Theodosius Dobzhansky s ním spolupracoval od roku 1924.

## Referencie

Kategória:Sovietski biológovia
Jozef Ivanko

**Jozef Ivanko** (* 24. august 1971, Michalovce, Česko-Slovensko) je bývalý slovenský triatlonista a kvadriatlonista, dnes športový fyzioterapeut a kondičný tréner. Pôsobil okrem iného aj ako kondičný tréner českých juniorských tenistov v klube TK Agrofert Prostějov, kde jeho hlavnými zverencami boli Jiří Veselý a Adam Pavlásek. Medzi športovcami je známy predovšetkým ako kondičný tréner českej tenistky, wimbledonskej víťazky a víťazky turnaja majsteriek WTA Finals z roku 2011 Petry Kvitovej a víťazky turnaja majsteriek WTA Finals 2016 Dominiky Cibulkovej. 

Medzi jeho osobných priateľov patrí otec Caroliny Wozniackej Piotr, ktorý mu už viac raz ponúkal, aby trénoval jeho dcéru.

## Referencie

Kategória:Slovenskí kondiční tréneri
UK Hardcore

**UK Hardcore** je všeobecný termín, ktorý označuje hudbu vyvinutú zo žánrov rave a happy hardcore. Tento žáner sa objavil koncom 90. rokov a do pozornosti sa dostal počas 21. storočia. Je charakteristický tvrdšou hudbou a menším vedením lámanými beatmi ako v happy hardcore a tempom od 160 do 190 BPM, pričom väčšinou je v takte 4/4.

## Významní interpreti
* DJ Rize
* CLSM
* Darren Styles
* Dougal
* Gammer
* Hixxy
* Mark Breeze
* Re-Con
* Technikore
* DJ S3RL
* Scott Brown

## Externé odkazy
* New Alcatraz Underground – Back To The Old Skool
* Happyhardcore.com

## Zdroj

Kategória:Hardcore techno
Kategória:Elektronické hudobné žánre
Kategória:Britské hudobné žánre
Jakub Kolas

**Jakub Kolas** (), vlastným menom **Kanstancin Michajlavič Mickevič** (; * 3. november 1882 – † 13. august 1956, Minsk), bol bieloruský básnik, prozaik, dramaturg, kritik, publicista, prekladateľ a spolutvorca súčasnej bieloruskej gramatiky.

## Život
Jakub Kolas sa narodil neďaleko Minska. Jeho otec bol nemajetný roľník, a aby rodinu uživil, prijal post hájneho v lesoch neďaleko rieky Pripiať. Kolas tak prežil detstvo obklopený bieloruskou prírodou, ktorá veľa razy poslúžila za námet jeho diel.

V roku 1898 Kolas nastúpil do učiteľského seminára v Nesviži, ktorý úspešne dokončil v roku 1902. V rokoch 1902 až 1906 učil na školách v brestskej a minskej oblasti.

Po roku 1905, kedy sa situácia v cárskom Rusku radikalizovala, sa Kolas začal zapájať do rôznych radikálnych hnutí. Za účasť na nepovolenom zjazde bieloruských učencov, ktorí žiadali založenie vlastných bieloruských škôl, bol prepustený zo zamestnania umiestnený pod policajný dohľad. Krátko potom napísal Kolas prvú bieloruskú čítanku, ktorá pozostávala hlavne z jeho vlastnej tvorby, pracoval v novinách Naša niva (1907) a v súkromnej škole vo vitebskej oblasti.

15. septembra 1908 bol odsúdený za účasť na nelegálnom zjazde učiteľov na tri roky do väzenia a trest si odpykával vo väzení v Minsku. V rokoch 1912 až 1914 učil v Pinsku. V roku 1915 bol povolaný do cárskej armády. Po ukončení štúdia na Aleksandrovskom vojenskom učilišti v Moskve bol v roku 1916 poslaný k záložnému pluku do mesta Perm. V lete roku 1917 bol povýšený na podporučíka a prevelený na rumunský front. Čoskoro však ochorel a bol z frontu preložený a potom prepustený zo služby. Odišiel do mesta Obojan v kurskej oblasti, kde žila jeho manželka s dvoma synmi. Po boľševickej revolúcii sa aktívne zapojil do verejného života.

V roku 1921 se vrátil do Minska. Pracoval v Náučno-terminologickej komisii zameranej na zber bieloruskej ľudovej slovesnosti. Prednášal na Belpedtechnikume, bieloruskej univerzite, o ktorej založenie sa zaslúžil. V roku 1926 dostal titul Národný básnik Bieloruska. Od roku 1929 bol viceprezidentom Bieloruskej akadémie vied. Podieľal sa na tvorbe bieloruského spisovného jazyka. Počas druhej svetovej vojny žil v Moskve, v Taškente a potom znovu v Moskve. Od roku 1944 býval v Minsku. Po vojne vstúpil do KSSZ, bol členom ÚV KS Bieloruska, Najvyššieho sovietu Bieloruskej SSR a ZSSR. Zúčastnil sa 20. zjazdu strany. Krátko po skončení zjazdu, 13. augusta 1956 zomrel.

## Referencie
* Belaruskaja Encyklapedyja u 18 tamach. Minsk: Belaruskaja encyklapedyja, 1996 – 2004
* Malý slovník sovětských spisovatelů. Praha. Svět sovětů, 1964
* Slovanský přehled, r. 1926

## Externé odkazy
* Biografia  
* Recenzie diela   

## Zdroj

Kategória:Bieloruskí spisovatelia
Kategória:Bieloruskí básnici
Kategória:Bieloruskí prekladatelia
Kategória:Nositelia Radu červenej zástavy
Adam Szentpétery

**Adam Szentpétery** (* 24. február 1956, Rožňava) je slovenský akademický maliar a vysokoškolský pedagóg.

## Životopis
V rokoch 1971 – 1975 študoval na Strednej škole umelecko-priemyselnej v Košiciach, v rokoch 1976 – 1982 absolvoval Vysokú školu výtvarných umení v Bratislave (odbor monumentálne maliarstvo – doc. Dezider Castiglione, doc. Ivan Vychlopen).

Od roku 1999 vedie Ateliér súčasného obrazu na Fakulte umení Technickej univerzity v Košiciach (od roku 2004 – docent). V roku 2007 sa stal laureátom štátnej ceny „Munkácsy Mihály díj“, Budapešť.

Žije a tvorí v Rožňave a  Košiciach. Je ženatý, otec dvoch detí Gábora a Adama. 

### Tvorba
„*Pri charakteristike tvorby popredného slovenského maliara Adama Szentpéteryho (nar. 1956) je nutné hneď na začiatku akcentovať fakt, že budeme komunikovať vo vizuálnom jazyku geometrie so silným maliarskym kódovaním. Geometria sa v priebehu 80. rokov 20. storočia stáva pre neho základnou materskou doskou, na ktorú umiestňuje jednotlivé maliarske výstupy a spojenia. Línia, farba a plocha sú základnými stavebnými kameňmi jeho obrazovej sústavy. Hoci v priebehu desaťročí Szentpétery vybudoval na poli  geometrickej abstrakcie nosný monolitný maliarsky program, ktorý tvorí ojedinelý príspevok do súčasného výtvarného jazyka u nás, predsa len zostáva solitérnym zjavom v domácom prostredí…*“ – *Vladimír Beskid*

### Výstavy
Od roku 1984 Szentpétery zverejnil svoje diela na mnohých samostatných (21) a kolektívnych výstavách (142) hlavne v krajinách dnešnej Európskej únie, ale niektoré jeho diela boli vystavené v Japonsku, na Taiwane či v Kórejskej republike.

### Zastúpenie v zbierkach (výber)
* Východoslovenská galéria, Košice (Slovensko)
* Východoslovenské múzeum, Košice (Slovensko)
* Galéria Jána Koniarka, Trnava (Slovensko)
* Banícke múzeum, Rožňava (Slovensko)
*Danubiana Meulensteen Art Museum, Bratislava (Slovensko)
* Sbírka AVS, Praha (Česko)
* Mestská galéria, Cottbus (Nemecko)
* Miskolci Galéria, Miskolc (Maďarsko)
* Kortárs Magyar Galéria (Galéria súčasných maďarských umelcov), Dunajská Streda (Slovensko)
* Oravská galéria, Dolný Kubín (Slovensko)
* Gyergyószárhegyi Megyei Alkotóközpont – Lăzarea (Rumunsko)
* Beratzhausener Sammlung, Beratzhausen (Nemecko)
* Adam Gallery, Brno (Česko) 
* tiež v súkromných zbierkach

## Referencie

## Externé odkazy
*Adam Szentpétery - instagram
*Adam Szentpetery / Danubiana Meulensteen Art Museum
*Adam Szentpétery / Adam Gallery 
*Adam Szentpétery / Srebrny Czworokąt 
*Adam Szentpétery / Koniarek galery Trnava 

Kategória:Slovenskí výtvarníci
Kategória:Slovenskí maliari
Kategória:Osobnosti z Rožňavy
Kategória:Abstraktní maliari
Simon Tuturop

**Simon Tuturop** (*50. roky 20. storočia) je papuánsky aktivista bojujúci za nezávislosť Západnej Papuy.

Pochádza z Fakfak. Zúčastnil sa na slávnostnom vyhlásení nezávislosti Západnej Papuy v Jayapure, za čo bol 3. júla 1982 zatknutý a odsúdený na dvanásť rokov väzenia (okrem iného bol vo väzení Kalisosok). Po prepustení z väzenia v roku 1989 sa zapojil do organizovania pomoci pre politických väzňov. Po odstúpení indonézskeho prezidenta Suharto pracoval v Acehu pre obete bojov medzi indonézskymi vojakmi a prívržencami Hnutia za oslobodenie Acehu (GAM). Zúčastnil sa na vztýčení vlajky hnutia za nezávislosť. Vzhľadom na túto udalosť bol 19. júla 2008 spolu s niekoľkými desiatkami ďalších ľudí opätovne zatknutý a väznený až do začiatku roku 2012.

## Referencie

## Zdroj

Kategória:Narodenia v 50. rokoch 20. storočia
Kategória:Aktivisti
Kategória:Politickí väzni
Kategória:Indonézske osobnosti
Barel Rock

**Barel rock** je folková hudobná skupina, ktorá bola založená v roku 1982 ako študentské amatérske združenie na Vysokej škole veterinárnej v Brne. Samotný názov kapely, rovnako tak ako jej pôvodný repertoár, bol a doteraz je značne parodicky ladený, pretože je odvodený od hry na plastové barely, kvetináče a podobné nádoby. Taktiež originálna je aj elektrofonická gitara-lopata postavená v štýle veľkej lopaty na uhlie, ktorú skupina taktiež občas používa. Spolu so skupinou Lokálka patrí táto skupina do tzv. „humoristicko-recesistickej“ vetvy českého folku. Skupina dnes oficiálne sídli v Ždiari nad Sázavou.

## Ocenenia
* 1987 Porta – cena divákov

## Diskografia
* *[[Rock na vsi]]* (1995)
* *[[Muzikanti co děláte?]]* (2002)
* *[[P(l)ísně pro pamětníky]]* (2003)
* *[[Na pouti]]* (2010)
Sandokán
Čína
Vojenská Katedra
Jasná Správa

## Najznámejšie piesne
**Sandokan* alias *Sádlokan*
**Bařtipán*
**Rock na vsi*
**Slepice*
**Maracaibo*

## Externé odkazy
* www.BarelRock.cz 
* Rock.unas.cz 
* Recenzia jednej z plátní (cz) 

Kategória:České folkové hudobné skupiny
BBP

**BBP** je pražská undergroundová hudobná skupina založená roku 1982, ktorá však verejne vystupuje cca od roku 1986.

## Diskografia
* *Vinylova smrt* (MC, 1994)
* *My žijeme v Praze, to je tam, kde bejvávalo blaze… duch sám* (2CD, 1999)
* *Koleda, koleda, divná věc* (CD, 1999)
* *O královně Sněhurce a sedmi malých jidášcích* (CD)
* *… A V OČÍCH STÍNY NOCI* (CD, 2002)
* *… A V OČÍCH MRTVÝCH* (CD, 2002)
* *Valetolman* (CD, 2004)
* účast na sampleru *NEOSRAT* (2CD, 2007)
* *Tolik štěstí* (CD, 2007)

## Externé odkazy
* Oficiálny web BBP

Kategória:České rockové hudobné skupiny
Kategória:České punkrockové hudobné skupiny
Kategória:Underground
Kategória:Hudobné skupiny z Prahy
Kategória:Hudobné skupiny z 1982
Blanket (skupina)

**Blanket** je česká bluegrassová hudobná skupina.

Skupina vznikla na základoch pražských bluegrassových pútnikov v roku 1983. Od ostatných súčasníkov sa odlišovala hlavne svojím repertoárom, zameraným okrem tradičného bluegrassu na štvorhlasé prevedenie gospelov a spirituálov, za čo bola ocenená Portou v roku 1987.

## Externé odkazy
* Oficiálny web skupiny

Kategória:České hudobné skupiny
Kategória:Hudobné skupiny z Prahy
Kategória:Hudobné skupiny z 1983
Krivá prísaha

**Krivá prísaha** alebo **abjurácia** (z lat.) je vedomé poprenie pravdivosti tvrdenia uvedeného v žalobe. Jej autorom môže byť žalobca, žalovaný alebo vedome neoprávnene žalujúci.

## Zdroj
* 

Kategória:Latinské právnické výrazy
Kategória:Právo
Sojuz 39

**Sojuz 39** () bol sovietsky pilotovaný kozmický let v rámci programu Sojuz. Sojuz 39 vyštartoval 22. marca 1981 z kozmodrómu Bajkonur k stanici Saľut 6. Na palube bola dvojčlenná medzinárodná sovietsko-mongolská posádka. Celkovo išlo o 15. expedíciu k stanici a 8. s medzinárodnou posádkou (Interkozmos).

## Posádka
*  Vladimir Džanibekov (2), veliteľ
* 22px|border Džugderdemidín Gürragča (1), kozmonaut-výskumník

### Záložná posádka
*  Vladimir Ľachov, veliteľ
* 22px|border Majdaržavyn Ganzorig, kozmonaut-výskumník

## Priebeh letu
Loď odštartovala 22. marca 1981 z kozmodrómu Bajkonur pomocou rakety Sojuz U. Štart sa vydaril, loď sa dostala na orbitu 195 – 281 km, bez problémov fungoval aj systém automatického približovania. K spojeniu lode so stanicou došlo večer 23. marca. V čase ich príletu fungovala stanica už tri a pol roka. V prednej časti bola pripojená loď Sojuz T-4.

### Práca na stanici
Medzinárodná posádka strávila na stanici sedem pracovných dní, v rámci ktorých bol vykonaných viacero experimentov.

## Parametre misie
* Hmotnosť: 6800 kg
* Perigeum: 197,5 km
* Apogeum: 282,8 km
* Sklon: 51,6°
* Perióda: 89,01 min

## Literatúra
*

## Iné projekty

## Zdroj
* 

Kategória:Kozmické lode Sojuz
Kategória:Interkozmos
Kategória:Kozmické lety s ľudskou posádkou
Kategória:Kozmonautika v 1981
Ablačná oblasť

**Ablačná oblasť** je oblasť, kde prevláda úbytok hmoty ľadovca nad jej doplňovaním. Ablačnú oblasť od vyživovacej oddeľuje u vysokohorských ľadovcov tzv. *snežná čiara*. Kontinentálne ľadovcové štíty ju nemajú presne odlíšenú a na okrajoch a povrchu sa roztápajú rýchlejšie ako v centrálnych častiach. Po roztopení ľadovca v ablačnej oblasti vzniká z materiálu, ktorý ľadovec obsahoval tzv. ablačná moréna.

## Referencie
* 

## Pozri aj

* ablácia

Kategória:Glaciológia
The Bluesmen

**The Bluesmen** bola česká,  R&B hudobná skupina. Bola jednou z mála českých hudobných skupín tohto štýlu hudby. Skupinu založili v roku 1966 v Olomouci vysokoškolskí študenti.

## Dejiny
Kapela spolupracovala s brnianskou speváčkou Hanou Ulrychovou. Na festivale vysokoškolských beatových skupín v Českých Budějoviciach 1967 obsadila kapela prvé miesto.

V marci 1968 zvíťazila na budejovickej Jazz-univerziáde. Po zmenách v zostave, už bez Ulrychovej a Löfflera prišli do kapely títo hudobníci: Michal Vosáhlo, Antonín Nelešovský, Miroslav Ryška. Kapela s nimi zaujala publikum na 2. čs. beatovom festivale.

V marci 1969 získala kapela tretie víťazstvo na Jazz-univerziáde a cenu za najlepšiu vlastnú skladbu (*Zase jeden týden nějak za námi*). Taktiež v roku 1970 odišla do Západného Nemecka na angažmán, kde vystupovala spolu so skupinou *Atlantis* v muzikáli Hair.

V lete po odchode zo Západného Nemecka napokon prišla opäť zmena v zostave. Zostavu doplnili: Jan Habáň, Zdeněk Libiček, Petr Jünglich, František Hrazdíra, František Mikulec.

V tomto zložení v roku 1971 vystupovali na 3. čs. beatovom festivale, ale už nezaujali tak, ako pred štyrmi rokmi v Českých Budějoviciach. V roku 1972 sa skupina rozpadla na tanečnú skupinu *Blíženci*.

Kategória:České hudobné skupiny
Ablaktácia (zoológia)

**Ablaktácia** v zoológii je ukončenie obdobia cicania u mláďat cicavcov, po ktorom nasleduje obyčajne postupný prechod na štandardný spôsob obživy daného druhu. Čas ablaktácie je u rôznych druhov rôzny.

## Zdroj
* 

Kategória:Zoológia